मैंने यह त्याग आज के दिन के लिए किया। उल्लेखनीय है कि मुकाबले की घोषणा के बाद से ही सोफिया और सरिता के बीच बयानबाजी का दौर शुरू हो गया था। हंगरी की स्टार मुक्केबाज ने कहा था कि वह सरिता को एक बार फिर आंसू बहाने पर मजबूर कर देंगी लेकिन लेकिन भारतीय खिलाड़ी ने घरेलू दर्शकों के सामने उनकी चुनौती को ध्वस्त कर दिया। इससे पहले पिंकी जांगड़ा ने अपने पहले पेशेवर मुकाबले में स्लोवाकिया की क्लाडिया फेरेंजी को 40-36, 40 36, 40-36 के सर्वसम्मत फैसले से हराया। अनुभवी सोम बहादुर पून ने लाइट हैवीवेट वर्ग में थाईलैंड के मनोप सिथियेम को साढ़े चार मिनट में नाक आउट करके पेशेवर करियर की शानदार शुरुआत की। सुपर वेल्टर वर्ग राष्ट्रीय चैम्पियन खिताबी मुकाबले में चार बार के चैम्पियन सिद्धार्थ वर्मा ने तकनीकि नाकआउट के जरिए जगन्नाथ को हराकर अपना खिताब बरकरार रखा। हालांकि एक अन्य अनुभवी भारतीय मुक्केबाज विपिन कुमार को हालांकि तीसरे दौर में ही युगांडा के मुबारक सेगुया ने नॉकआउट कर दिया।